fr ms id en id hu ms en id en id id id id id id id id id id id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Vienna’ Category
Nota Dari Eropah Timur (i)
Akhirnya saya dapat kembali menulis di sini. Rindunya pada blog. Huhu. Macam rindu pada siapa aje. Alhamdulillah. Percutian saya bersama Fareena (Pena) dan Fatini (Fatt) berjalan lancar. Sepanjang berkelana, saya hanya sempat menggunakan internet selama setengah jam saja.
Kami bertolak dari rumah pada petang 16 Jun lalu dengan menaiki metro dan bas menuju ke airport. Tanpa disangka-sangka, dalam 1km menuju ke balai berlepas, jalan jam dengan teruk. Sebaik turun dari bas, kami berlari-lari menuju ke kaunter check-in. Kamilah orang terakhir yang berada di situ! Lega, Alhamdulillah. Kami tiba di Vienna, Austria pada jam 11.30 malam. Ada beberapa insiden lucu berlaku di sini tapi akan saya ceritakan dalam entri khas nanti. Sebenarnya, pada malam kami tiba di Vienna itu, kami bermalam di airport saja. Pertamanya kerana hotel dan hostel yang murah yang menepati bajet kami telah habis kerana EURO 2008 yang berlangsung di sana. Keduanya memang kami hendak berjimat. Jadi tidak kisahlah terpaksa melepak di airport pada malam itu. Balai ketibaan lengang pada tengah malam. Ada 24h McDonald’s dan banyak kerusi kosong. Ada beberapa lagi pengembara muda (cewah) seperti kami yang bermalam di airport juga. Untuk sarapan pagi, saya dan Pena menyediakan sandwich tuna sebaik selesai solat Subuh pada jam 3 pagi. Selepas solat, baru saya terlelap. Sebelum bertolak ke pusat bandar menaiki aerotrain OBB, kami menikmati minuman panas di McD. Air sajalah. Makan tidak. Aiyo. Mahal oo. Cukuplah makan sandwich buatan sendiri, kan. Berjimat beb. Huhu.
Sebaik tiba di pusat bandar Vienna, kami terus menuju ke International Bus Terminal dengan menaiki subway. Kami bergerak 100% berpandukan peta dan maklumat daripada kaunter informasi pelancong. Vienna bandar yang cantik, sangat bersih dan tenang. Penduduknya sangat ramah dan sanggup menolong walaupun kita tidak meminta. Sebenarnya, ini kali kedua saya ke Vienna. Kali pertama adalah pada tahun 2005 seorang diri. Huhu. Di terminal bas, kami terus mendapatkan tiket petang ke Prague, Republik Czech dan kemudiannya menyimpan beg di tempat simpanan. Seterusnya, mengembaralah kami ke seluruh kota Vienna dengan dimulai ke Schonbrunn Palace. Sangat cantik! Oh ye. Kebetulan, dalam perjalanan ke sana, Pena yang bertopi (yang ada tulisan Rusia) telah ditegur oleh seorang gadis Jepun. Nasu Tomoko. Adakah Pena boleh berbahasa Rusia? (kerana tulisan di topi itu). Setelah bercerita sedikit sebanyak, rupa-rupanya dia juga menuntut di Moscow, lebih tepat di Pushkin Institute, dalam jurusan Linguistik dan Kesenian Rusia. Di situlah dulu saya tinggal ketika di tahun pertama dan kedua. Bermula dari situ, kami tidak lagi bertiga. Sebaliknya berempat. Tapi kemudiannya kami berpisah kerana kami bertiga mengejar masa untuk ke tempat-tempat lain. Kami berjaya menaiki Wein Ferris Wheel, ferris wheel tertua di Eropah! Gerabaknya juga sudah lama tapi masih sangat kukuh dan cantik. Dan juga unik! Di situlah juga letaknya stadium bola yang digunakan untuk EURO 2008.
Antara tempat-tempat lain yang telah kami pergi ialah Rathaus, University of Vienna, Parliament of Austria, Staatsoper Opera House, Cathedral St.-apa-entah (lupa nama, hihi), Stephansplatz dan City Center di mana cenderamata boleh didapati dengan banyaknya tapi dengan sangat mahal. Huhu. Kami ni kan kedekut. Beli mana yang berkenan dan perlu saja. Tak boleh melebih-lebih. Pokai nanti. Matawang di sini ialah Euro. 1 Euro bersamaan RM5.80. Jadi pandai-pandailah berpada, kan (Sebenarnya takut terlari bajet. Hikss). Dan pada petangnya kami menaiki Euroline Express Bus menuju ke Prague. Memang kami sangat penat setelah seharian berjalan. Dalam bas, memang kami tidur saja. Tapi, kawasan ladang gandum di sepanjang perjalanan ke Prague sangat cantik dan memukau. Pokok ros juga tumbuh merata di mana-mana saja. Yang boleh saya katakan, petani-petani di Republik Czech mempunyai taraf hidup yang jauh lebih baik berbanding di negara kita. Rumah mereka semuanya bagaikan kawasan perumahan 2 tingkat yang sangat selesa di Malaysia. Saya rasa mereka beruntung kerana polisi negara mereka yang tidak mengkesampingkan pembangunan para petani yang memberi sumbangan ekonomi yang tidak kurang besarnya pada republik tersebut.
Sebaik tibanya di Prague, persepsi pertama kami ialah ‘Alamak, macam Rusia!’. Jahat betul mulut kami :p Terus kami ada rasa sedikit kurang senang kerana bandar tempat kami turun dari bas adalah tipikal seperti bandar kecil di Rusia. Bahasanya juga hampir sama cuma tidak menggunakan alfabet Rusia yang pelik-pelik itu. Kami terus menuju ke hotel. Ya Rabbi. Selesanya hotel kami walaupun harganya sangat murah. Sebaik sampai ke bilik, perkara pertama yang kami buat ialah mandi. Yahuu. Dan pada malamnya kami bertiga tidur mati kerana kepenatan. Kaki dan badan memang sangat lenguh. Bangun Subuh dan kemudian sambung tidur. Jam 6.30 pagi baru bangun untuk bersiap memulakan pengembaraan hari ini. Kami berada di Prague selama 2 hari. Pada hari pertama, kami menjelajah ke seluruh bandar Prague. Pada mulanya kami menaiki mtero dan tram menuju ke istananya yang terletak di atas bukit. Kawasannya sangat luas! Kami turun naik bukit dengan berjalan kaki. Penat sangat. Tapi kawasannya sangatlah segar, bersih dan cantik. Dan apa yang membezakan warga Prague dengan orang Rusia ialah keramahan mereka. Kami berkali-kali, tanpa meminta, telah dibantu oleh seorang pakcik orang tempatan dan menceritakan pelbagai sejarah republik tersebut kepada kami dan mencadangkan kami ke beberapa buah taman yang didakwanya adalah ‘Taman Romantik’. Hehe. Tapi kami tidak pergi pun. Setelah menyeberangi Charles Bridge, kami berjalan dari Stary Mesta (Old Town) tanpa arah yang spesifik dan akhirnya sampai ke Novy Mesta (New Town). Jika mengikut peta, jaraknya adalah sangat jauh dan kami hanya berjalan kaki merentas dua tempat ini!
Di sebuah kedai, saya ditegur oleh seorang lelaki berbangsa Arab. Warga Tunisia. Selepas berbasi-basi lebih kurang dan dia menguji tahap Bahasa Arab saya, saya mengambil kesempatan bertanyakan tentang kedai makan halal. Terus diberikannya arah yang terperinci untuk ke situ. Dan pada petang itu, kami makan malam (merangkumi makan tengahari) di kedai itu. Sebelum tiba di kedai itu, di tengah-tengah alam yang entah mana punca, saya terdengar nama saya dipanggil. Kak Sarah Shukor. Dua kali. Mata melilau sekejap dan terpandangkan muka 2 orang perempuan bertudung. Orang Malaysia pastinya. Setelah dia menerangkan siapa dia dan kenapa dia mengenali saya, barulah saya dapat mengecam siapakah itu. Kecilnya dunia. Yang memanggil nama saya itu ialah Aina Mardhiah. Junior saya ketika di KISAS. Yang lebih saya terkejut, rupanya itu adalah adik angkat kepada Aizuddeen, kawan saya yang kini bekerja di London (Izu, kantoi dah! Kecil je dunia ni. Baru saya tahu awak kaki chatting ye zaman sekolah dulu. Huahua). Tak sangka sungguh Aina dapat mengecam saya setelah 6 tahun tidak bertemu.
Sebenarnya, kami bertiga merancang untuk menikmati keindahan malam di Prague. Kota muzik yang romantis. Lorong-lorong kecil yang bersimpang-siur di tengah bandarnya sangat cantik. Sistem pengangkutannya sangat bagus. Saya berikan 10 bintang untuk sistem pengankutan di Prague. Baik metronya, basnya mahupun tramnya yang sangat sistematik. Peta yang kami miliki juga menyenaraikan segala nombor bus mahupun tram yang melalui jalan-jalan yang ingin kami tujui. Jadi tiada istilah sesat di sini. Dan dari jam 12.30 malam sehingga jam 4.30 pagi, ada tram malam yang disediakan untuk menikmati keindahan malam kota Prague. Inilah yang kami rancang mahu nikmati. Sebaik sudah makan di kedai halal tersebut, jam hampir mencecah pukul 8 malam (masih cerah). Kami pulang dulu untuk solat jamak ta’khir Zohor dan Asar. Ikut perancangan, sebaik selesai Maghrib kami akan keluar semula. Yang lucunya, masing-masing tertidur kepenatan dan terbangun pada jam 11 malam untuk solat Maghrib dan Isyak lalu menyambung tidur. Tersangat penat! Seharian kami tertlalu banyak berjalan kaki. Lenguh-lenguh dan sakit-sakit badan tapi rasa sangat berbaloi. Lepas bangun Subuh pada pukul 3.30, kami sambung tidur dan hanya menyambung pengembaraan hari kedua di Prague pada pukul 7 pagi.
Hari kedua kami peruntukkan untuk mencari cendera mata. Terutamanya kristal. Republik Czech popular dengan kristalnya yang berjenama Bohemia (mesti ramai yang tahu, kan). Kristal Austria (Swarovsky) juga popular di sini. Maka pada hari kedua kami penat menjelajah sana sini mencari kedai yang menawarkan harga yang berpatutan. Memborong jugalah kami di sini. Matawang republik ini ialah Crown (Koruna). 1 Euro bersamaan 246 Crown. Pada jam 2 petang, kami menuju ke terminal bas. Bas kami untuk menuju ke Budapest, Hungary akan bergerak pada jam 4 petang. Sengaja kami datang awal. Untuk berehat-rehat di Cyber Cafe yang berdekatan. Huhu. Sangap kami tidak mendapat internet selama 3 hari. Huhu. Baru 3 hari kami mengembari, kami bertiga sudah hitam garing di bawah terik matahari musim panas. Saya seorang budak hitam. Haha. Oh ye. Ada seorang budak sepet tu telah mencalit tahi kambing kering pada saya dari jauh. Saya akan balas satu hari nanti. Jagalah ye :p
Gambar terakhir ini saya ambil ketika dalam perjalanan ke Budapest merentasi ladang gandum di kawasan luar bandar Republik Czech. Gambarnya agak kabur kerana bas sedang bergerak. Tapi gambar ini betul-betul membuatkan saya teringatkan blog saya, rakan-rakan blogger dan pembaca-pembaca My World. Langit biru, rumput hijau dan sebatang pokok =)
Cukup ini dahulu Nota dari Eropah Timur untuk kali ini. Saya akan sambung nanti. Sekarang jam menunjukkan pukul 2.55 pagi. Saya masih belum tidur. Menunggu Subuh dan mahu habiskan mengemas barang. Siang nanti saya akan terbang lagi.
Kali ini terbang menuju ke kampung halaman tercinta pula, Malaysia!!! Jaga diri ye semua. Insya Allah berblog dari Malaysia pula nanti =) Daa~ Salam.
Posted on June 23rd, 2008 by Sarah  |  20 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)